Bolesť a opuch priehlavku
Pri chôdzi to neskutočne boli, je to opuchnuté. A ak v kľude ležím tak to trhá a pichá. Ďakujem za odpoveď
Dobrý deň.
Ďakujeme za Vašu otázku.
Bolesť v oblasti priehlavku býva najčastejšie spôsobená nadmernou záťažou, napríklad pri športových aktivitách, nadváhe, vrodenej defomácii chodidla, nosením nevhodnej obuvi a podobne. Vyskytnúť sa však môže aj pri závažnejších ochoreniach.
Pre rýchlu úľavu od bolesti odporúčam
Algesal
krém, ktorý obsahuje kombináciu liečiv. Salicyláty (dietylaminiumsalicylát) pôsobia proti bolesti, protizápalovo a znižujú opuch. Myrtekaín znižuje svalové napätie a spôsobuje lokálne znecitlivenie. Krém sa nanáša 2-3x denne na postihnuté miesto, vtiera sa do úplnej absorpcie do kože. Po aplikácii krému je potrebné umyť si ruky. Odporúčaná dĺžka liečby týmto krémom je 15 dní.
V prípade, že sa bolesť nezmierni v priebehu 3 dní, prípadne dôjde k zhoršeniu príznakov, bude potrebné navštíviť lekára.
Prajem pekný zvyšok dňa.
S pozdravom
Mgr. Barbora Bičanovská